Skoonheid van môre – ‘n kwessie van toegewydheid | Voelgoed
by Blogger - Annien Botha / Jul 28, 2017 / 0 Kommentaar / Gelees deur 183 mense.
Dit is ‘n kringloop: eerstens moet jy TOG goed lyk. Skoonheid en voorkoms maak saak, nie omdat ons ydel of ligsinnig is nie, maar soos Scott Fitzgerald gesê het, “Slegs wanneer die fyner detail van jou voorkoms versorg is, kan jy die sjarme daarvan geniet”. Om goed te kan lyk, moet jy ruimte vir skoonheid in jou lewe maak.
Tyd is nodig om oefening te kry en jou vel en hare te versorg. So ook die aanpassing van sekere aspekte van jou lewenstyl, goeie eetgewoontes en, indien nodig, massaverlies. Hierdie aanpassings is bevrydend eerder as beperkend, want, indien hulle eers baasgeraak is, sal jy vry kan wees van angstige gedagtes wat jou daarvan weerhou om op die dinge te konsentreer wat jy belangrik ag.
Die aanpassings en toewyding het veral te make met ‘n manier van dink. Verbreed jou perspektiewe. Skoonheid omvat jou hele wese. Word dus bewus van jouself, en jou gevoelens oor jouself.. Wees bewus van hoe jy jou eie liggaam behandel, jou liggaamshouding, jou optrede onder druk en die hulpmiddels waarvan jy gebruik maak. Boeke, tydskrifte of die internet kan al die tegniese kennis veskaf, maar die belangrikste faktore, motivering en toewyding, kan net vanuit jouself kom. Slegs die uiterste beeldskone kan sonder enige inspanning goed lyk.
Vir my is ware skoonheid gesond en stralend, geheel en al natuurlik, met ‘n helder gelaat,
blink hare en oë, ‘n ferm figuur en ‘n positiewe lewensbenadering.
Elkeen kan gesond wees en ‘n goeie voorkoms hê, mits dit versorg word. En die versorging
hang nie van gister of van die planne vir môre af nie, maar van wat jy vandag doen.
Kyk met ander oë na jouself. Dit is nooit te laat nie..
Beantwoord 20 ure 44 min gelede
Dieet plan 22 ure 7 min gelede
Voete Vorentoe deur Tania Delport 22 ure 20 min gelede
Maak my stil Here 2 dae 19 min gelede